CELEX: 32004R1236
Language: sk
Date: 2004-07-05 00:00:00
Title: Nariadenie Komisie (ES) č. 1236/2004 z 5. júla 2004, ktorým sa mení a dopĺňa nariadenie (ES) č. 2771/1999 ustanovujúce podrobné pravidlá na uplatňovanie nariadenia Rady (ES) č. 1255/1999, pokiaľ ide o intervenciu na trhu s maslom a smotanou

6.7.2004   
            
            
               SK
            
            
               Úradný vestník Európskej únie
            
            
               L 235/4
            
         
      NARIADENIE KOMISIE (ES) č. 1236/2004
   z 5. júla 2004,
   ktorým sa mení a dopĺňa nariadenie (ES) č. 2771/1999 ustanovujúce podrobné pravidlá na uplatňovanie nariadenia Rady (ES) č. 1255/1999, pokiaľ ide o intervenciu na trhu s maslom a smotanou
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), najmä na jeho článok 10,
   keďže:
   
               (1)
            
            
               Článok 21 nariadenia Komisie (EHS) č. 2771/1999 (2) ustanovuje, že intervenčné maslo uvedené do predaja sa muselo dostať do skladu pred 1. septembrom 1999.
            
         
               (2)
            
            
               Vzhľadom na situáciu na trhu s maslom a množstvo masla v intervenčných skladoch a berúc do úvahy, že zníženie intervenčnej ceny masla od 1. júla 2004 by sa malo odzrkadliť v nižších trhových cenách, je potrebné, aby maslo skladované pred 1. aprílom 2002 bolo k dispozícii na predaj.
            
         
               (3)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
            
         PRIJALA TOTO NARIADENIE:
   Článok 1
   V článku 21 nariadenia (ES) č. 2771/1999 sa dátum „1. september 1999“ nahrádza dátumom „1. apríl 2002“.
   Článok 2
   Toto nariadenie nadobúda účinnosť v deň po jeho uverejnení v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 5. júla 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením Komisie (ES) č. 186/2004 (Ú. v. EÚ L 29, 3.2.2004, s. 6).
   
      (2)  Ú. v. ES L 333, 24.12.1999, s. 11. Nariadenie naposledy zmenené a doplnené nariadením Komisie (ES) č. 318/2004 (Ú. v. EÚ L 55, 24.2.2004, s. 44).